Punaisen Ristin ja Punaisen Puolikuun yhdistysten kansainvälinen liitto

Punaisen Ristin ja Punaisen Puolikuun yhdistysten kansainvälinen liitto (engl. International Federation of Red Cross and Red Crescent Societies eli IFRC) toimii Punaisen Ristin ja Punaisen Puolikuun kansallisten yhdistysten keskusjärjestönä. Se perustettiin vuonna 1919, jolloin sen nimi oli Punaisen Ristin kansainvälinen liiga (engl. League of Red Cross Societies). IFRC:n tehtäviin kuuluu kansainvälisen Punaisen Ristin liikkeen katastrofiavun koordinoiminen luonnonkatastrofeissa. IFRC muodostaa yhdessä Punaisen Ristin kansainvälisen komitean ja 191 kansallisen yhdistyksen kanssa Punaisen Ristin ja Punaisen Puolikuun kansainvälisen liikkeen. Järjestön päämaja sijaitsee Sveitsissä, Geneven lähellä Vernierissä. Järjestön toimitusjohtajana ja pääsihteerinä toimii Jagan Chapagain. Järjestö sai Nobelin rauhanpalkinnon työstään yhdessä Punaisen Ristin kansainvälisen komitean kanssa kanssa vuonna 1963. Lähteet Aiheesta muualla Punaisen Ristin ja Punaisen Puolikuun yhdistysten kansainvälinen liitto (englanniksi)